ኢትዮጵያ የምትባለው አገር የሙስሊሞችና ክርስቲያኖች፣አይሁዶችና ወቄፈታዎች ድምር ናትና ሰልፍ ካለ፣ሆድ የባሰው፣መብቱ የተገፋ፣አንገቱ በቀንበር የተደፋ ሁሉ ኧረ እሪ ሲል ለአምላኩም፣ለጆሮ ለምኔዎችም ስሞታውን ማሰማቱ አይቀርም! እናም ሰልፎች የነዚህ እምነትና ሐይማኖቶች ተከታይ ስብጥር መሆኑ ግድ ይላል። ከአራት ሠዓታት የሠማያዊ ፓርቲ የትዕይንት ቆይታ ውስጥ የባንድራ ድራማን፣የ5 ደቂቃ ስግደትንና ከሙስሊሙ ጋር የሚገናኙ ጉዳዮችን ነቅሶ እንደ ነውር ማውጣትን ምን ማለት ነው? ኢህአዴግ ሠማያዊ ፓርቲን የአሸባሪ ሙስሊሞች ፓርቲ አድርጎ ለማቅረብ እየጣረ ይገኛል፡፡ሠልፉንም ሠማያዊ ፓርቲ ላልተፈለገ ዓላማ አውሎታል እያለን ነው፡፡ አዎ! ኢህአዴግ ለማይፈልገው ዓላማ እንጅ እሡ ለፈለገው ዓላማ ወትሮስ እንዴትና መቼ ወጣንና! በአርግጥ ኢህአዴግ በሚፈልገው ሁኔታ በየቦታው እየተሠለፍንለት አይደል እንዴ ጎበዝ! ለታክሲ እንሠለፋለን፣ባንክ ቤት እንሠለፋለን፣ዳቦ ቤት፣ገቢዎች፣ውሐና መብራት ክፍያ፣ቀበሌ ምን የማንሠለፍበት ቦታ አለ ጎበዝ? ጎበዝ መድረክም፣ኢደፓም….ሁሉም ሰሞኑን ደግሞ በደገሙኝ አላሳፍራቸውም ነበር፡፡መቼም ይህ ሠልፍ ለጆሮ ለምኔው ኢህአዴግ ማስጠንቀቂያ ነው፡፡ኢብን ተይሚያህ አል-ሐበሽይ
